jkorsvik/nowiki_second_scrape_merged huggingface dataset:
Olav Skogen

For lyrikeren, se Olav Skogen (lyriker)Olav Skogen (født 1917, død 2003) var en norsk motstandsmann under den andre verdenskrig. Han var Milorgs områdesjef på Rjukan da Gestapo tok ham ved juletider 1942. Han overlevde fangenskapet og skrev etter krigen boken Ensom krig mot Gestapo.
Olav Skogen er en av få torturofre fra krigen i Norge som selv har stått frem og beskrevet i detalj hva det ville si å havne i Gestapos klør. Disse beskrivelsene utgjør likevel ingen «fråtsing» i ondskap, men er en studie i krefter som kan motstå ondskapen.Skogen hadde utdannelse fra Befalsskolen for Ingeniørvåpenet (1938) og Norges Handelshøyskole (1940). Etter studiene var han praktikant ved Norsk Hydro, Rjukan Salpeterfabrikk, avbrutt av fangenskap i Norge og Tyskland.
Etter krigen var Skogen byråsjef i Handelsdepartementet og administrerende direktør i Norsk produktivitetsinstitutt (1954 – 60) og KEFAS (1960 – 86). Han hadde en rekke offentlige og private verv i styrer, representantskap og bedriftsforsamlinger.
Olav Skogen er far til blant andre Kristin Skogen Lund.


== Referanser ==


== Litteratur ==
Skogen, Olav (1917-) (1992). Ensom krig mot Gestapo. Oslo: Aschehoug. ISBN 8203171001.
Ha ha he he ho! (De gærne har’e godt)

Ha ha he he ho! (De gærne har'e godt) er det sjette musikkalbumet fra Prima Vera. Innspilt 6. 7. 8. 9. 10. og 11. september og utgitt 18. oktober 1982. Øivind Blunck synger sangen «Berre piss». 
For første gang ble det brukt en hel uke på å spille inn et album, og for første gang var det ulike innleide musikere som spilte og ikke et band. Albumet ble spilt inn i Arne Bendiksens Studio, og musikerne som var med, var: Marius Müller, Anita Skorgan, Geir Langslet, Geir Holmsen og Magne Lunde. Samtidig som albumet ble utgitt, ble det også utgitt en VHS med sketsjer og musikkvideoer av låtene fra albumet. 
Albumet oppnådde en tredjeplass på VG-lista.
Albumet ble tilgjengelig på CD for første gang i desember 2021 som en del av samleboksen De gærne har det godt... i boks!.


== Sporliste ==
«La Bamba» 2:16
«Busemann sang» 2:24
«Alle får no' til jul» 2:54
«Kaster opp» 2:49
«Feil talking» 3:14
«Mu mu» 2:57
«Harlem» 0:40
«Ebony & Ivory» 0:27
«Ha ha he he ho (De gærne har'e godt)» 2:41
«Padde» 2:23
«Sex! sex! sex!» 2:20
«Middelmann» 1:57
«Berre piss» (vokal: Øivind Blunck) 3:24
«I Left My Heart in San Francisco» 0:25
«Når den lille rødstrupen synger høyt i det blå» 2:21
«Boom bang a bang» 0:21
«Min gamle flamme» 1:19


== Medvirkende ==


=== Prima Vera ===
Tom Mathisen – Vokal, Gitar og Synts
Jahn Teigen - Vokal, Akustisk Gitar, Orgel, Synts og flygel
Herodes Falsk


=== Musikere ===
Magne Lunde - trommer
Marius Müller – gitar
Geir Holmsen – bass
Geir Langslet Eriksen – Synts, Piano og Orgel
Anita Skorgan – String og Orgel
Joku Fahr – Trekkspill og Vokal på Ebony & Ivory
Øivind Blunck – Vokal på Berre piss
Per Sveinson - Tekniker
Sigurd Eidsøren - Fotograf
Trond Bredesen - Tegninger
Steinar Torvbråten - Coverdesign


== Eksterne lenker ==
(en) Ha ha he he ho! (De gærne har'e godt) på Discogs
Changuinola (elv)

Changuinola er ei elv i provinsen Bocas del Toro helt nordvest i Panama. Dette er hovedvassdraget i provinsen, og ligger stort sett i distriktet Changuinola. Elva er 110 km lang, og har et nedslagsfelt på 3 202 km². Den renner nordover og munner ut i Det karibiske hav innenfor arkipelet og byen Bocas del Toro. 
Spanjolen Juan Vázquez de Coronado lette etter gull i området i 1563. Det er betydelig turisme i dette naturskjønne området, som har tropisk regnskog og verneområder. Elva er utbygd med Changuinola vannkraftverk på 233 MW.
Viktigste by langs elva er Changuinola med om lag 80.000 innbyggere.


== Eksterne lenker ==
Changuinola – offisiell turismeside, besøkt 25. januar 2010.
Floyd Martin

Floyd Martin (født 6. juni 1926) var en canadisk ishockeyspiller som deltok i de olympiske vinterleker 1956 i Cortina d'Ampezzo og 1960 i Squaw Valley.
Martin vant en olympisk bronsemedalje i ishockey under vinter-OL 1956 i Cortina d'Ampezzo. Han var med på det canadiske ishockeylaget som kom på tredjeplass i turneringen bak Sovjetunionen og USA. Det var ti lag som deltok, etter gruppespillet spilte de seks beste lagene en enkeltserie der alle møttes en gang. Canada vant tre og tapte to kamper i sluttspillserien. Sovjetunionen vant alle fem kampene og vant serien med maksimale ti poeng foran USA med åtte og Canada med seks. OL-turneringen var også det 23. verdensmesterskapet i ishockey.
Fire år senere, under vinter-OL 1960 i Squaw Valley var han med på det canadiske ishockeylaget som kom på andreplass i turneringen bak USA. I finalerunden spilte de seks beste lagene en enkeltserie der  alle lagene møttes en gang. Canada vant fire kamper og tapte en, 1-2 til USA. USA vant alle fem kampene i sluttspillserien og vant den med maksimale ti poeng foran Canada med åtte og Sovjetunionen med fem poeng. OL-turneringen var også det 27. verdensmesterskapet i ishockey.


== OL-medaljer ==
1960  Squaw Valley -  Sølv i ishockey  Canada
1956  Cortina d'Ampezzo -  Bronse i ishockey  Canada


== Referanser ==


== Eksterne lenker ==
(en) Floyd Martin – Olympedia 
(en) Floyd Martin – Sports-Reference (OL-resultater – arkivert) 
(en) Floyd Martin – Hockeydb.com 
(en) Floyd Martin – Eliteprospects.com
Rolf Vestvik

Rolf Vestvik (født 25. januar 1940) er en norsk kulturbyråkrat som var fylkeskultursjef i Nord-Trøndelag fra 1987 til 1997. Han har utdannelse fra Universitetet i Oslo og fra Universitetet i Tromsø. Da han sluttet som fylkeskultursjef gikk han over i stilling som spesialrådgiver. Da var han også prosjektleder for Bernadotteseminarene. Før han kom til Nord-Trøndelag fylkeskommune var han prosjektleder for EU-prosjektet Festivals on the Top of Europe. Der deltok 19 musikkfestivaler fra de nordlige områder av Skottland, Norge, Sverige og Finland. Da han i 1976 fikk Petter Dass-medaljen, var han leder av Festspillene i Nord-Norge, en stilling han hadde fra 1969 til 1977. 
Han er far til den tidligere diplomaten Rolf Andreas Vestvik. De to ga i 2019 ut boken Internasjonale relasjoner - Slik lykkes du i utlandet.


== Heder ==
Finlands hvite roses orden – 2006
KS-medaljen – 2006
Petter Dass-medaljen – 1976


== Referanser ==


== Eksterne lenker ==
Finsk orden til spesialrådgiver Rolf Vestvik 19.10.2006
Hederstegn til Rolf Vestvik
Liste over mottakere av Petter Dass-medaljen
Suppleringsvalget i Eddisbury 1999

Suppleringsvalget i Eddisbury 1999 var et suppleringsvalg som ble avholdt den 22. juli 1999 for underhuset i Storbritannia for valgkretsen Eddisbury i Cheshire.
Den 25. mai 1999 kunngjorde Foreign and Commonwealth Office at Eddisbury sitt parlamentsmedlem (MP), Alastair Goodlad, hadde blitt utnevnt til High Commisioner for Australia. Dette gjorde at parlamentsmedlemskapet han hadde fått som konservativ kandidat etter valget i 1997 stod ledig. Sir Alastair Goodlad sa fra seg medlemskapet ved å akseptere embetet som Chiltern Hundredsfogd og stattholder av the Three Hundreds Chiltern den 28. juni 1999 for å formelt bli avskjediget fra parlamentet. 


== Kandidater ==
De konservative valgte Stephen O'Brien, en tidligere medlem av det sosialdemokratiske partiet, som bodde i Chichester, til sin kandidat. Labour Party nominerte Margaret Hanson, kona til David Hanson (Labour MP for Delyn) som også hadde vært kandidat i valget i 1997. Labour hadde bare vært 1000 stemmer fra de konservative i 1997 og hadde en intens valgkamp, der de blant annet tok opp spørsmålet om revejakt, noe hun lovde å bannlyse. Statsminister Tony Blair drog til valgkretsen for å støtte opp om labourkandidaten. Dette ble sett på som et noe merkelig trekk, da det vanligvis ikke er ønskelig å la en sittende statsminister besøke suppleringsvalgkamper. 
På valgdagen så man at det ble stort sett samme resultat som i 1997; begge kandidater hadde fått omtrent like mange stemmer.
Rules of Engagement

Rules of Engagement er en amerikansk situasjonskomedie som gikk på CBS fra 2007 til 2013. Serien handler om to par og en singel venn som møtte dagliglivets problemer med dating, forpliktelser og ekteskap. Serien blei produsert av Adam Sandlers Happy Madison Productions og distribueres av Sony Pictures Television.
I Norge på TV 2 Bliss og TV 2 Humor.


== Handling ==
Russell er ungkaren som aldri vokser opp, han later som om han er mye yngre enn han egentlig er, og hopper fra dame til dame, tydeligvis for å opprettholde selvtilliten. Adam er den usikre og pene som er forlovet med drømmedama. Sammen er de naive og går på forholdet med stor iver og tro. Jeff og Audrey har vært gift lenge, og kjenner godt til når et ekteskap går inn i rutiner. De er lykkelige og barnløse, og Jeff er klumsete, gjerrig og sarkastisk, og liker å tirre på Russell. De pleier ofte å treffes på «Island Diner» (egentlig «Ritz Diner»), en 24-timer cafe som ligger nært der de bor.


== Sesonger ==
Serien har gått i tre sesonger, totalt 35 episoder, på omtrent 21 minutter hver. Sesong 4 er planlagt med sendestart 2. mars 2010.


== Hovedroller ==
Patrick Warburton – Jeff Bingham
Megyn Price – Audrey Bingham
Oliver Hudson – Adam Rhodes
Bianca Kajlich – Jennifer Morgan
David Spade – Russell Dunbar
Adhir Kalyan – Tamir «Timmy» Patel


== Eksterne lenker ==
Offisielt nettsted
Galați kraftverk

Galați kraftverk er et varmekraftverk i byen Galați i Romania. Installert total produksjonseffekt er 535 MW. Operatør er energiselskapet CEZ.
Utslippet av CO2 var 841 000 tonn i 2005.
De totale CO2-utslippene i 2008 gikk ned med ca. 50 % og var ca. 884 000 tonn, mens det samme årets kvote var 960 000 tonn.


== Se også ==
Liste over verdens største kullkraftverk


== Referanser ==
Her kommer Olavs menn

Her kommer Olavs menn er det syvende musikkalbumet fra Prima Vera, utgitt i 1983. Albumet inneholder musikk fra filmen Soga om Olav den Hellige. Dette var det siste studioalbumet Prima Vera rakk å spille inn før gruppen ble oppløst etter en mislykket konsert i Sverige året etter.
Albumet ble tilgjengelig på CD for første gang i desember 2021 som en del av samleboksen De gærne har det godt... i boks!.


== Sporliste ==
«Olavs menn» 2:55
«Vår konge er topp» 2:25
«Romantica» 3:31
«Son of a Preacher Man» 2:52
«Romantica» (kort versjon) 0:24
«Romantica II» 0:49
«Guds vibrasjoner» 1:12
«Olavs tema» 1:46
«Bryllupsmarsj» 1:00
«Slaget» 4:02
«Olav vender hjem» 2:44
«Dødsmannskoret» 0:30
«Her er det fest» 2:15
«Reisemusikk I» 1:33
«Olavs menn» (alternativ versjon) 2:56
«Brannen i treningsdrakten» 2:51


== Medvirkende ==


=== Prima Vera ===
Jahn Teigen - Vokal, jupiter 8 og linn drum
Tom Mathisen – Vokal
Herodes Falsk
Øivind Blunck


=== Øvrige ===
Bruce Rasmussen - trommer
Bjørn Jenssen - trommer
Geir Holmsen – bassgitar
Svein Dag Hauge – gitar
Marius Müller – gitar
Geir Langslet Eriksen – Synthesizer
Anita Skorgan – Flygel/Strings, kor og korarrangement
Nissa Nyberget – Blåsearrangement
Jacob Trier - Filmlyd
Harald Paalgard - Coverdesign


== Eksterne lenker ==
(en) Her kommer Olavs menn på Discogs
Grue Idrettslag

Grue Idrettslag er et idrettslag fra Grue i Innlandet. Idrettslaget ble stiftet 18. februar 1906 under navnet Urædd. Kirkenær Fotballklubb ble stiftet i 1917 og i 1927 gikk disse klubbene sammen til Grue Idrettslag. Vestsiden Idrettslag gikk inn i Grue IL i 1950. Idrettslaget driver blant annet grupper for fotball, friidrett, håndball, orientering, taekwondo og ski.


== Håndball ==
Sesongen i 2011/2012 spilte Grue IL (Damer) i 2. divisjon. Trener: Steffen Stegavik. Hjemmebane: Gruehallen.


== Fotball ==


== Tabellen ==


== Divisjonsutvikling ==
Grue ILs fotballag har spilt to sesonger på nest øverste nivå i Norge med sin deltagelse i 2. divisjon for herrer i 1976 og 1977, og med en 5.-plass fra 1976 som den beste prestasjonen.
Flest spilte kamper gjennom tidene: Johnny Lysgård, 552 kamper.
Sesongen 2015 spilte Grue IL (Herrer) i 3. divisjon. Trener: Lars Erik Fremming. Hjemmebane: Grue Stadion.


== Kjente fra Grue IL ==
Ståle Solbakken, fotballspiller og trener
Kent Bergersen, fotballspiller og trener
Åge Steen, fotballspiller og trener
Even Pellerud, fotballspiller og trener
Arne Magnus Tomterstad, fotballspiller og leder
Tom Harald Hagen, fotballdommer
Bjørn Petter Ingebretsen, fotballtrener


== Meritter ==


=== Kretsmesterskap ===
6. divisjon, Indre Østland: (2022)


== Referanser ==


== Eksterne lenker ==
Offisielt nettsted 
speaker.no Fotballklubben Online - Grue IL Fotball
Veniamin Aleksandrov

Veniamin Veniaminovitsj Aleksandrov (russisk: Вениамин Вениаминович Александров; født 18. april 1937 i Moskva, død 12. november 1991) var en sovjetisk ishockeyspiller som deltok i de olympiske vinterleker 1960 i Squaw Valley, 1964 i Innsbruck og 1968 i Grenoble.
Aleksandrov spilte på Sovjetunionens herrelandslag i ishockey 1957 til 1968.
Han ble olympisk mester to ganger, 1964 i Innsbruck og 1968 i Grenoble og verdensmester seks ganger. Han spilte 161 landskaper og scoret 119 mål for Sovjetunionen.
Aleksandrov spilte for klubben CSKA Moskva 1955-1969 og ble sovjetisk mester ti ganger. Han spilte 400 kamper og scoret 345 mål. I 1963 var han ligaens toppscorer med 53 mål.


== OL-medaljer ==
1964  Innsbruck -  Gull i ishockey  Sovjetunionen
1968  Grenoble -  Gull i ishockey  Sovjetunionen
1960  Squaw Valley -  Bronse i ishockey  Sovjetunionen


== VM-medaljer ==
1963  Stockholm -  Gull i ishockey  Sovjetunionen
1964  Innsbruck -  Gull i ishockey  Sovjetunionen
1965  Tammerfors -  Gull i ishockey  Sovjetunionen
1966  Ljubljana -  Gull i ishockey  Sovjetunionen
1967  Wien -  Gull i ishockey  Sovjetunionen
1968  Grenoble -  Gull i ishockey  Sovjetunionen
1957  Moskva -  Sølv i ishockey  Sovjetunionen
1958  Oslo -  Sølv i ishockey  Sovjetunionen
1959  Praha/Bratislava -  Sølv i ishockey  Sovjetunionen
1960  Squaw Valley -  Bronse i ishockey  Sovjetunionen
1961  Genève/Lausanne -  Bronse i ishockey  Sovjetunionen


== Referanser ==


== Eksterne lenker ==
(en) Veniamin Aleksandrov – Olympedia 
(en) Veniamin Aleksandrov – Sports-Reference (OL-resultater – arkivert) 
(en) Veniamin Aleksandrov – Eurohockey.com 
(en) Veniamin Aleksandrov – Hockeydb.com 
(en) Veniamin Aleksandrov – Eliteprospects.com
Aleksandr Almetov

Aleksandr Davletovitsj Almetov (russisk: Александр Давлетович Альметов; født 18. januar 1940 i Kiev, død 18. januar 1992 i Moskva) var en sovjetisk ishockeyspiller som deltok i de olympiske vinterleker 1960 i Squaw Valley og 1964 i Innsbruck.
Almetov spilte på Sovjetunionens herrelandslag i ishockey 1960 til 1967.
Han ble olympisk mester en gang, 1964 i Innsbruck og verdensmester fem ganger. Han spilte 107 landskaper og scoret 75 mål for Sovjetunionen.
Almetov spilte for klubben CSKA Moskva 1958-1967 og ble sovjetisk mester flere ganger. Han spilte 260 kamper for klubben og scoret 212 mål.


== OL-medaljer ==
1964  Innsbruck -  Gull i ishockey  Sovjetunionen
1960  Squaw Valley -  Bronse i ishockey  Sovjetunionen


== VM-medaljer ==
1963  Stockholm -  Gull i ishockey  Sovjetunionen
1964  Innsbruck -  Gull i ishockey  Sovjetunionen
1965  Tammerfors -  Gull i ishockey  Sovjetunionen
1966  Ljubljana -  Gull i ishockey  Sovjetunionen
1967  Wien -  Gull i ishockey  Sovjetunionen
1960  Squaw Valley -  Bronse i ishockey  Sovjetunionen
1961  Genève/Lausanne -  Bronse i ishockey  Sovjetunionen


== Referanser ==


== Eksterne lenker ==
(en) Aleksandr Almetov – Olympedia 
(en) Aleksandr Almetov – Sports-Reference (OL-resultater – arkivert) 
(en) Aleksandr Almetov – databaseOlympics.com (arkivert) 
(en) Aleksandr Almetov – Eurohockey.com 
(en) Aleksandr Almetov – Eliteprospects.com
De Guas teorem

De Guas teorem er en romlig analogi til Pythagoras' læresetning og har navn etter eponymet Jean Paul de Gua de Malves. De Malves publiserte satsen i 1783, men den var kjent også tidligere av René Descartes og Johannes Faulhaber.I ethvert tetraeder med en rett vinkel er: kvadratet av arealet på motstående side til det rett hjørnet lik summen av kvadratet av arealene på de sider som danner det rette hjørnet.

  
    
      
        A
        r
        e
        
          a
          
            A
            B
            C
          
          
            2
          
        
        =
        A
        r
        e
        
          a
          
            
              A
              B
              O
            
          
          
            2
          
        
        +
        A
        r
        e
        
          a
          
            
              A
              C
              O
            
          
          
            2
          
        
        +
        A
        r
        e
        
          a
          
            
              B
              C
              O
            
          
          
            2
          
        
      
    
    {\displaystyle Area_{ABC}^{2}=Area_{\color {blue}ABO}^{2}+Area_{\color {green}ACO}^{2}+Area_{\color {red}BCO}^{2}}
  Pythagoras' sats og de Guas sats er begge spesialtilfeller av et alment n-simplex med et rett hjørne. 


== Referanser ==


== Eksterne lenker ==
Eric W. Weisstein: De Guas Theorem auf Mathworld (englisch)
Note on an n-dimensional Pythagorean theorem (engelsk, PDF, 71 kB)
De Gua's theorem and other analog theorems
Banghwabrua

Banghwabrua er en bru i Sør-Korea. Den er en av mange som krysser Hanelva og knytter Mapo-gu i Seoul sammen med Goyang i Gyeonggiprovinsen. Brua ble ferdigstilt i 2000.


== Eksterne lenker ==
Structurae.de
Poonglim
Viktor Jakusjev

Viktor Prokhorovitsj Jakusjev (russisk: Виктор Прохорович Якушев; født 16. november 1937 i Moskva, død 5. juli 2001 i Moskva) var en sovjetisk ishockeyspiller som deltok i de olympiske vinterleker 1960 i Squaw Valley, 1964 i Innsbruck.
Jakusjev spilte på Sovjetunionens herrelandslag i ishockey 1959 til 1968.
Han ble olympisk mester en ganger, 1964 i Innsbruck og verdensmester fem ganger. Han spilte 134 landskaper og scoret 50 mål for Sovjetunionen.


== OL-medaljer ==
1964  Innsbruck -  Gull i ishockey  Sovjetunionen
1960  Squaw Valley -  Bronse i ishockey  Sovjetunionen


== VM-medaljer ==
1963  Stockholm -  Gull i ishockey  Sovjetunionen
1964  Innsbruck -  Gull i ishockey  Sovjetunionen
1965  Tammerfors -  Gull i ishockey  Sovjetunionen
1966  Ljubljana -  Gull i ishockey  Sovjetunionen
1967  Wien -  Gull i ishockey  Sovjetunionen
1959  Praha/Bratislava -  Sølv i ishockey  Sovjetunionen
1960  Squaw Valley -  Bronse i ishockey  Sovjetunionen
1961  Genève/Lausanne -  Bronse i ishockey  Sovjetunionen


== Referanser ==


== Eksterne lenker ==
(en) Viktor Jakusjev – Olympedia 
(en) Viktor Jakusjev – Sports-Reference (OL-resultater – arkivert) 
(en) Viktor Jakusjev – Eurohockey.com 
(en) Viktor Jakusjev – Eliteprospects.com
Rai 2 (album)

Rai 2 er et musikkalbum utgitt av D.D.E. i september 1994. Dette var den første plata med Arnt Egil Rånes som sologitarist og den første på plateselskapet Norske Gram. 


== Sporliste ==
«By'n æ bor i» (Viken/Lind) 3:25
«Finger med i spællet» (Viken/Lind) 4:48
«En herlig hem'lighet» (Viken/Aleksandersen) 5:51
«Blad på ei spinkel grein» (Viken/Lind) 4:28
«Stor gut no» (Viken/Lind) 3:13
«Opel rekord» (Viken/Lind) 5:06
«Du gjør det et kvinnfolk ska' gjørra» (Viken/Lind) 2:54
«Siste buss har gått» (Viken/Lind) 4:13
«Blå jente» (Viken/Tangen) 4:08
«Trøndersk svada» (Viken) 4:21
«Æ e i allfall ærlig» (Viken/Lind) 4:54
«Nøkken» (Viken/Lind) 5:45
«Gata mi» (Viken/Lind) 2:20


== Medvirkende ==


=== D.D.E. ===
Bjarne Brøndbo – sang, trekkspill, mix
Frode Viken – gitar, mandolin, blokkfløyte, kor, låtskriver
Eivind Berre – bassist, kor, coverdesign
Eskil Brøndbo – trommeslager, perkusjon, kor
Bård Jørgen Iversen – trekkspill, piano, kor
Terje Tranaas – trekkspill, piano, kor, synth, orgel, tekniker
Arnt Egil Rånes – gitarer, slide mandolin, elgitar, sitar, barytongitar, dobro


=== Andre medvirkende ===
Åge Aleksandersen – produsent, låtskriver, gitar mix
Stein Inge Brækhus – perkusjon, trommer
Kåre Kolve – saksofon
Svend Berg – gitar, banjolin, slide
Thomas Brøndbo – kor
Roberth Opsahl-Engen – mix tekniker
Petter Sandberg – booking
Martin Hågensen – coverfoto
Finn Tangen – tekstforfatter
Idar Lind – tekstforfatter


== Eksterne lenker ==
Rai 2
Emmanuel Mbola

Emmanuel Mbola (født 10. mai 1993 i Kabwe) er en zambisk fotballspiller som spiller for den armenske klubben Pyunik FC fra Jerevan og det zambiske landslaget.


== Karriere ==
Mbola startet karrieren sin i 2007 i den zambiske klubben Mining Rangers, og ble hentet til den armenske klubben Pyunik FC i mai 2009.


== Landslagskarriere ==
Mbola debuterte for hjemlandet sitt i en VM-kvalifiseringskamp mot Egypt 29. mars 2008. I en alder av 16 år, åtte måneder og tre dager, ble Mbola den nest yngste spilleren som deltok i Afrikamesterskapet gjennom tidene, kun slått av Gabons Shiva N'Zigou.


== Referanser ==


== Eksterne lenker ==
(en) Emmanuel Mbola – FIFA 
(en) Emmanuel Mbola – UEFA 
(en) Emmanuel Mbola – Transfermarkt 
(en) Emmanuel Mbola – national-football-teams.com 
(en) Emmanuel Mbola – WorldFootball.net 
(en) Emmanuel Mbola – FootballDatabase.eu 
(en) Emmanuel Mbola – Soccerway 
(en) Emmanuel Mbola – Israels fotballforbund 
(en) Emmanuel Mbola – FBref
Jean Paul de Gua de Malves

Jean Paul de Gua de Malves (født 1713 i Carcassonne, død 2. juni 1785 i Paris) 
var en fransk geistlig,  encyklopedist og matematiker. 
Abbé Jean Paul de Gua de Malves publiserte i 1740 sine arbeider innen analytisk geometri der han viste hvordan en kan finne tangenten og asymptoten til algebraiske kurver uten å benytte differensialregning. De Guas teorem har navn etter ham. 


== Referanser ==


== Litteratur ==
Nicolas de Condorcet, «Éloge de M. l’abbé de Gua», Œuvres de Condorcet, Firmin Didot frères, 1847-1849, Paris, p. 241-58. (fullstendig online-versjon (Google Books))
Jean Paul de Gua de Malves (1740) in Jahresbericht der Deutschen Mathematiker Vereinigung von 1894, Band 3 (Online-versjon (deutsches digitales Zeischriftenarchiv))


== Eksterne lenker ==
Hans-Bert Knoop: Ausgewählte Kapitel zur Geschichte der Mathematik, S. 55 (PDF-Datei; 279 kB)
Danmarks Fauna

Danmarks Fauna er en bokserie med bestemmelsesnøkler med en omfattende beskrivelse til dyr i Danmark. Tilsammen er det utgitt 88 bøker (bind). Bøkene er utgitt av Dansk Naturhistorisk Forening på G.E.C. Gad forlag i København.
Den første boken utkom i 1907 og omhandler krypdyr og padder. Det siste bind i serien utkom våren 2004 og omhandlet bladlus. Flere av bøkene er fortsatt i salg, men mange er utsolgt. Noen av de eldste bøkene kan leses eller lastes ned fra internett.
På grunn av alderen har enkelte av bøkene begynt å gå ut på dato, fordi kunnskapen om dansk fauna har økt. Mange av artene har endret sitt vitenskapelige navn eller blitt flyttet til andre slekter. Allikevel står bokserien i en særklasse, fordi den i flere tilfeller er den beste og noen ganger den eneste nordiske eller nordeuropeiske bestemmelseslitteratur på enkelte dyregrupper.


== Dyregrupper som omfattes av serien ==


== Referanser ==


== Eksterne lenker ==
Danmarks Fauna, Dansk Naturhistorisk Forening – besøkt: 8. januar 2016
The Biodiversity Heritage Library (BHL) les eller last ned